open-index/open-wikipedia-markdown huggingface dataset:
পাতা কপি

**পাতা কপি** (/keɪl/) বা **পাতা বাঁধাকপি** বা **কেইল** হলো বাঁধাকপির একটি নির্দিষ্ট জাত (*ব্রাসিকা অলেরাসিয়া*) যা তাদের ভোজ্য পাতার জন্য চাষ করা হয়, যদিও কিছুসংখ্যক শোভা বর্ধক হিসাবে ব্যবহৃত হয়। পাতা কপির গাছে সবুজ বা বেগুনি রঙের পাতা থাকে এবং কেন্দ্রীয় পাতাগুলি মাথা তৈরি করে না (যেমন বাঁধাকপির মাথা থাকে)। পাতা কপিকে ব্রাসিকা অলেরাসিয়ার অনেক পোষা জাতের চেয়ে বন্য বাঁধাকপির কাছাকাছি জাতের বলে মনে করা হয়। 

## ব্যুৎপত্তি
পাতা কপি বা ক্যালে নামটি বিভিন্ন বাঁধাকপির জন্য খ্যাত উত্তরের মধ্য ইংরেজি ক্যাল (স্কট কাইল তুলনা করুন) থেকে উৎপন্ন। মূল উৎস হলো ল্যাটিন কুলিস 'বাঁধাকপি'।

## ইতিহাস
alt=|বাম|থাম্ব| শিশুরা একটি পরিবারিক সবজি বাগান থেকে লাল রাশিয়ান পাতা কপি সংগ্রহ করছে

## চাষ

## জাত
থাম্ব|সাদা এবং ল্যাভেন্ডারে শোভাময় পতা কপি

### শোভাবর্ধক পাতা কপি

## পুষ্টি মান

কাঁচা পাতা কপিতে আছে ৮৪% পানি, ৯% শর্করা, ৪% প্রোটিন এবং ১% স্নেহ পদার্থ (টেবিল)। প্রতি ১০০ গ্রাম কাঁচা পাতা কপিতে আছে ৪৯ ক্যালরি এবং প্রচুর পরিমাণে ভিটামিন কে যা একজন মানুষের দৈনিক চাহিদার (ডিভি) প্রায় ৩.৭ গুন পরিমাণ (টেবিল)। এটি ভিটামিন এ, ভিটামিন সি, ভিটামিন বি৬, ফোলেট এবং ম্যাঙ্গানিজের একটি সমৃদ্ধ উৎস (দৈনিক চাহিদার ২০% বা তার বেশি পরিমাণ) (টেবিল "পাতা কপি, কাঁচা" দেখুন)। পাতা কপি থায়ামিন, রিবোফ্ল্যাভিন, পেন্টোথেনিক অ্যাসিড, ভিটামিন ই এবং আয়রন, ক্যালসিয়াম, পটাশিয়াম এবং ফসফরাস সহ বেশ কয়েকটি খাদ্যের অত্যাবশ্যকীয় খনিজ উপাদানের একটি ভাল উৎস (১০–১৯% ডিভি) (টেবিল "পাতা কপি, কাঁচা")। কাঁচা পাতা কপি ফুটানো হলে বেশিরভাগ পুষ্টি হ্রাস পায়, তখনও ভিটামিন এ, সি এবং কে এবং ম্যাঙ্গানিজের পরিমাণ যথেষ্ট থাকে (টেবিল দেখুন "পাতা কপি, রান্না করা”)।
### ফাইটোকেমিক্যাল
পাতা কপি ক্যারোটিন, লুটেইন এবং জেক্সানথিন এর ভাল উৎস (টেবিল)। ব্রোকলি এবং অন্যান্য ক্রুসিফেরাস শাকসব্জীগুলির মতো পাতা কপিতেও গ্লুকোসিনোলেট মিশ্রণ রয়েছে, যেমন গ্লুকোরাফেনিন, যা সালফোরাফিন গঠনে অবদান রাখে, প্রাথমিক গবেষণায় দেখা গেছে মানব স্বাস্থ্যের উপর এর কার্যকর প্রভাব আছে।
সিদ্ধ পাতা কপিতে গ্লুকোসিনেট যৌগের পরিমাণ কমে যায়, যেখানে ভাপে, মাইক্রোওয়েভে রাঁধা বা ফেটান ভাজা হলে উল্লেখযোগ্য ক্ষতি হয় না। পাতা কপিতে অক্সালিক অ্যাসিড বেশি থাকে, তবে রান্না করা হলে এর পরিমাণ হ্রাস পায়।
পাতা কপিতে ফেরিউলিক অ্যাসিডের মতো উচ্চ মাত্রার পলিফেনল থাকে তবে পরিবেশগত এবং জেনেটিক কারণের কারণে এর পরমান পরিবর্তিত হয়।
## রন্ধনসম্পর্কীয় ব্যবহার

### হালকা নাস্তা হিসাবে
আলুর চিপসের বিকল্প হিসাবে স্বাদযুক্ত "ক্যালে চিপস" তৈরি হয়েছে।

### আঞ্চলিক ব্যবহার

#### ইউরোপ

## সাহিত্যে

## গ্যালারি

চিত্র:Kale-Bundle.jpg|কোঁকড়ানো-পাতা পাতা কপি
চিত্র:CSA-Red-Russian-Kale.jpg|লাল রাশিয়ান পাতা কপি
চিত্র:20170526-AMS-LSC-0326 (34137217614).jpg|তাসকান পাতা কপি
চিত্র:Making kale chips in Lockport, Illinois.jpg|ইলিনয়ে পাতা কপির চিপস তৈরি করা হচ্ছে
চিত্র:Kogt skinke brunede kartofler grønlangkål.jpg|একটি ঐতিহ্যবাহী নববর্ষের ডেনিশ খাবারের পদ: সিদ্ধ হ্যাম, চক্চকে জেল্লা আলু এবং স্ট্যু করা পাতা কপি


## আরও দেখুন

* বোভেনের কালে 
* *ক্র্যাম্ব মেরিটিম* - সমুদ্র কালে 
* পাতায় শাকসবজি 
* Kalettes 
* বাঁধাকপি

## তথ্যসূত্র

## বহিঃসংযোগ

* ম্যারো-স্টেম কেল  - ভবিষ্যতের ডেটাবেসের জন্য গাছপালা 
* ''ব্রাসিকা ওলেরেসায় প্রোটিএবেস'' (পাতার বাঁধাকপি)

বিষয়শ্রেণী:শাক
লতা ইউনিয়ন

**লতা ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* লতা ইউনিয়ন, পাইকগাছা; (খুলনা জেলা)
* লতা ইউনিয়ন, মেহেন্দিগঞ্জ; (বরিশাল জেলা)
জোনাথন ডানকান

**জোনাথন ডানকান** (১৫ মে, ১৭৫৬ - ১১ আগস্ট, ১৮১১) বোম্বের (বর্তমান মুম্বাই) গভর্নর ছিলেন। তিনি ২৭ ডিসেম্বর ১৭৯৫ থেকে  ১৮১১ সালে তার মৃত্যুর আগে পর্যন্ত প্রায় ১৬ বছর এই দায়িত্বে ছিলেন।

তিনি ১৭৭২ সালে ভারতে আসেন এবং ১৭৮৮ সালে লর্ড কর্নওয়ালিস কর্তৃক বেনারসে সুপারিটেনডেন্ট হিসেবে নিয়োজিত হন যেখানে তিনি শিশুহত্যা দমনে ভূমিকা পালন করেন। ১৭৯৫ সালে তিনি তৎকালীন বোম্বের গভর্নর নিযুক্ত হন এবং মৃত্যুর আগে পর্যন্ত প্রায় ১৬ বছর এ দায়িত্ব পালন করেন।

১৭৯১ সালে তিনি বেনারসে হিন্দু আইন ও দর্শনশাস্ত্র বিষয়ে পড়াশোনার জন্য সংস্কৃত কলেজ প্রতিষ্ঠা করেন। ১৯৫৮ সালে এটি বিশ্ববিদ্যালয়ে পরিণত হয় ও ১৯৭৪ সালে এর নামকরণ করা হয় 'সম্পূর্ণানন্দ সংস্কৃত বিশ্ববিদ্যালয়'।

বিষয়শ্রেণী:১৭৫৬-এ জন্ম
বিষয়শ্রেণী:১৮১১-এ মৃত্যু
বিষয়শ্রেণী:বোম্বের গভর্নর
কাশীপুর ইউনিয়ন

**কাশিপুর বা কাশীপুর ইউনিয়ন** নামে বাংলাদেশে মোট ৬টি ইউনিয়ন রয়েছে। যথা:

* কাশিপুর ইউনিয়ন, রাণীশংকৈল; (ঠাকুরগাঁও জেলা)
* কাশিপুর ইউনিয়ন, লোহাগড়া; (নড়াইল জেলা)
* কাশীপুর ইউনিয়ন, নারায়ণগঞ্জ সদর; (নারায়ণগঞ্জ জেলা)
* কাশীপুর ইউনিয়ন, ফুলবাড়ী; (কুড়িগ্রাম জেলা)
* কাশীপুর ইউনিয়ন, বরিশাল সদর; (বরিশাল জেলা)
বৃহস্পতি ৫১

**বৃহস্পতি ৫১** (ইংরেজি: Jupiter LI) হল বৃহস্পতির একটি প্রাকৃতিক উপগ্রহ। এটি আদিতে **এস/২০১০ জে ১** (ইংরেজি: S/2010 J 1) নামে পরিচিত ছিল। ২০১০ সালে রবার্ট এ. জেকবসন, মারিনা ব্রোজোভিক, ব্রেট গ্ল্যাডম্যান ও মাইক আলেকজান্ডারসন এই উপগ্রহটি আবিষ্কার করেন। ২০১৫ সালের মার্চ মাসে এটি স্থায়ী সংখ্যা লাভ করে। এখনও পর্যন্ত জানা তথ্য অনুযায়ী, বৃহস্পতির থেকে এই উপগ্রহটির গড় দূরত্ব ২৩.৪৫ মিলিয়ন কিলোমিটার এবং বৃহস্পতিকে একবার প্রদক্ষিণ করতে এটির সময় লাগে ২.০২ বছর। কারমে গোষ্ঠীর অন্তর্গত বৃহস্পতি ৫১-এর প্রস্থ প্রায় ৩ কিলোমিটার।

## তথ্যসূত্র

বিষয়শ্রেণী:বৃহস্পতির প্রাকৃতিক উপগ্রহ
বিষয়শ্রেণী:অনিয়মিত প্রাকৃতিক উপগ্রহ
২০১০০৯০৭
বিষয়শ্রেণী:কারমে গোষ্ঠী
বিষয়শ্রেণী:বৃহস্পতির উপগ্রহ
ইডেন হিন্দু হোস্টেল

থাম্ব|400x400পিক্সেল| সরকারী ইডেন হিন্দু হোস্টেল, কলকাতা। <small>''অক্টোবর ২০১৪''</small>**ইডেন হিন্দু হোস্টেল** ১৮৮৬ সালে প্রতিষ্ঠিত। ছাত্রাবাসটি মূলত কলকাতার প্রেসিডেন্সি কলেজের হিন্দু শিক্ষার্থীদের জন্য নির্মিত হয়েছিল। ছাত্রাবাসটি এখন সকল ধর্মের শিক্ষার্থীদের জন্য উন্মুক্ত। কলকাতার বাইরের শিক্ষার্থীরা কলকাতার প্রেসিডেন্সি বিশ্ববিদ্যালয়ে পড়াশোনা করার জন্য এটি ব্যবহার করছে। ছাত্রাবাসটি কলকাতা বিশ্ববিদ্যালয়ের আশুতোষ শিখা প্রাঙ্গনের অভ্যন্তরে দ্বারভাঙ্গা ভবনের পাশে অবস্থিত এবং পিয়ারি চরণ সরকার স্ট্রিটে ভবনটির অবস্থান, যা কলকাতা বিশ্ববিদ্যালয়ের প্রধান ক্যাম্পাসের প্রাঙ্গণ থেকে প্রেসিডেন্সি বিশ্ববিদ্যালয়কে পৃথক করেছে। ১৩ নভেম্বর ২০১৪ তারিখ পর্যন্ত এই হোস্টেলটিতে ২৭৫ জন বোর্ডার থাকার সুযোগ রয়েছে।
জুন ২০১৫ সাল থেকে হোস্টেল বন্ধ রয়েছে। এটির সংস্কার চলছে। এখন এটি ২০১৮ এর শেষ থেকে বোর্ডারদের জন্য আবার উন্মুক্ত করে দেওয়া হয়েছে। ছয়টি ওয়ার্ডে (ব্লক) বিভক্ত, ইডেন হিন্দু হোস্টেলটি ২৮৮ বোর্ডারদের একটি বাসভবন। সুপারিনটেনডেন্ট এবং তার দুই সহকারী হোস্টেলের ইনচার্জ এবং সেখানে কর্মীরা আছেন সঠিকভাবে হোস্টেলের কাজ দেখাশোনা করার জন্য। হোস্টেলটিতে কেবল তিনটি বিল্ডিং নয়, ওয়ার্ডগুলিতে বরাদ্দ দেওয়া হয়েছে, তবে স্টাফ কোয়ার্টারও রয়েছে।

## ভবন এবং কক্ষ
থাম্ব|সম্মুখভাগের স্থাপত্য পরিকল্পনা
ভবনটি অ্যাশলের ইডেনের সংগৃহীত তহবিলের থেকে নির্মিত হয়েছিল, ডব্লিউবি গুইথার স্থপতি ছিলেন এবং ঠিকাদার ছিলেন রায় ক্ষেতের চন্দর ব্যানার্জি।  হোস্টেলে "ওয়ার্ড" নামে ৬টি ব্লক রয়েছে। এর মধ্যে পাঁচটি পুরনো ভবনে এবং একটি নতুন নির্মাণ হয়েছিল। পুরাতন বিল্ডিংয়ের উত্তর শাখা (পিসি সরকার সেন্ট সংলগ্ন) দুটি তলাবিশিষ্ট প্রথম ও দ্বিতীয় ওয়ার্ড নিয়ে গঠিত, পূর্ব শাখাটি (সিইউ ক্যাম্পাস সংলগ্ন) তিন তলা বিশিষ্ট সমন্বিত তৃতীয়, চতুর্থ এবং পঞ্চম ওয়ার্ড। এটি দুটি বিশাল কাঠের সিঁড়িসহ একটি পুরানো গঠনের ভবন।

হোস্টেলে আটটি অতিথি কক্ষ রয়েছে যার ভাড়া চার্জ রয়েছে ৬০ থেকে ১০০ দিনের জন্য। শিক্ষার্থীদের পিতামাতার পাশাপাশি কলেজের অতিথিদের থাকার অনুমতি রয়েছে।

## কর্মী
হোস্টেলটি সুচারুরূপে পরিচালনার জন্য কর্মচারী প্যাটার্নের মধ্যে একজন অধীক্ষক, দুজন সহকারী অধীক্ষক, তিন জন দেত্তয়ান, চার জন অফিস কর্মী, পাঁচ জন রান্নাঘর কর্মী এবং ছয়জন অতিরিক্ত অস্থায়ী সদস্য রয়েছেন। ছাত্রাবাস প্রাঙ্গণে অধীক্ষক, সহকারী অধীক্ষক, দেওয়ান এবং অন্যান্য কর্মী সদস্যের জন্য কর্মী আবাস রয়েছে।

## ক্যান্টিন
ছাত্রাবাসের কর্মীরা হোস্টেলে তিনটি ক্যান্টিন পরিচালনা করে।

## ক্রিয়াকলাপ
সমস্ত বোর্ডাররা ফুটবল, ভলিবল, ক্রিকেট ইত্যাদির মতো খেলার টুর্নামেন্টগুলোতে সক্রিয়ভাবে অংশ নেয়। তারা সরস্বতী পূজা, পুনর্মিলনী, নবীনবরণ এবং বিদায়ী বোর্ডারদের বিদায় অনুষ্ঠান, ওয়ার্ড সফর এবং অন্যান্য সাংস্কৃতিক প্রোগ্রামগুলোতে বিভিন্ন সাংস্কৃতিক কর্মকাণ্ডে অংশ নেয়।

## উল্লেখযোগ্য প্রাক্তন ছাত্র
* সুখময় চক্রবর্তী
* মেঘনাদ সাহা
* শরৎচন্দ্র বসু
* বিনয় মজুমদার
* রাজেন্দ্র প্রসাদ 
* অমর্ত্য সেন
* সত্যব্রত মুখোপাধ্যায় 

## তথ্যসূত্র

## বহিঃসংযোগ
* প্রেসিডেন্সি প্রাক্তন ছাত্র ,
* প্রেসিডেন্সি কলেজ
* হিন্দু হোস্টেল
* http://www.indianexpress.com/res/web/pIe/ie/daily/19990118/01850655.html
* http://pastpresidentsofindia.indiapress.org/raj.html

বিষয়শ্রেণী:১৮৮৬-এ ভারতে প্রতিষ্ঠিত
বিষয়শ্রেণী:প্রেসিডেন্সি বিশ্ববিদ্যালয়, কলকাতা
লিডা (প্রাকৃতিক উপগ্রহ)

**লিডা** (ইংরেজি: Leda,  ; ) হল বৃহস্পতির একটি অগ্রমুখী অনিয়মিত প্রাকৃতিক উপগ্রহ। এটি **বৃহস্পতি ১৩** (ইংরেজি: Jupiter XIII) নামেও পরিচিত। ১৯৭৪ সালের ১৪ সেপ্টেম্বর মাউন্ট পালোমার মানমন্দিরে চার্লস টি. কোয়াল তিন রাত ধরে গৃহীত ফোটোগ্রাফিক প্লেটগুলি বিশ্লেষণ করে (১১ থেকে ১৩ সেপ্টেম্বর; প্রত্যেকটি প্লেটেই লিডার ছবি ধরা পড়ে) এই উপগ্রহটি আবিষ্কার করেন। এটির নামকরণ করা হয় গ্রিক পৌরাণিক চরিত্র লিডার নামানুসারে, যাঁকে জিউস (রোমান পুরাণে জুপিটার) রাজহংসের ছদ্মবেশে এসে ধর্ষণ করেছিলেন। কোয়ালই এই নামটি প্রস্তাব করেছিলেন। ১৯৭৫ সালে আইএইউ এই নামটি অনুমোদন করে।

লিডা হল হিমালিয়া গোষ্ঠীর উপগ্রহ। এই গোষ্ঠীর পাঁচটি উপগ্রহ ১১ থেকে ১৩ জিএম দূরত্ব থেকে প্রায় ২৭.৫° নতিতে বৃহস্পতিকে প্রদক্ষিণ করছে। এখানে উল্লিখিত কাক্ষিক উপাদানগুলি ২০০০ সালের জানুয়ারি মাসের হিসাব অনুযায়ী দেওয়া হল। কিন্তু সৌর ও গ্রহীয় বিঘ্নগুলির জন্য এগুলি ক্রমাগত পরিবর্তিত হয়ে চলেছে।

## কথাসাহিত্যে
* ১৯৫৬ সালে নির্মিত ব্রিটিশ চলচ্চিত্র *[[ফায়ার মেইডেনস ফ্রম আউটার স্পেস]]*-এর প্রেক্ষাপট ছিল বৃহস্পতির ত্রয়োদশ উপগ্রহ। যদিও এই ছবিটি ১৯৭৪ সালে লিডা আবিষ্কারের আগেই নির্মিত হয়েছিল।
* ব্রেন্ডা হিয়াট রচিত এবং ২০১৩ সালে প্রকাশিত কিশোর কল্পবিজ্ঞান রোম্যান্স উপন্যাস *স্টারস্ট্রাক*-এ দেখা যায়, নায়ক রিগেল মার্শার মনে নিজের সম্পর্কে অনুকূল ধারণা সৃষ্টির জন্য একটি দুরবিন ব্যবহার করছে এবং সেই দুরবিন দিয়ে লিডাকে স্পষ্টভাবে দেখা যাচ্ছে। মার্শা যখন জানাচ্ছে যে, এই উপগ্রহটির কথা ১৯৭৪ সালের আগে জানা ছিল না, তখন রিগেল বৃহস্পতির অস্পষ্ট উপগ্রহগুলি সম্পর্কে মার্শার জ্ঞান দেখে অভিভূত হচ্ছে।
*লিউ সিজিন রচিত এবং ২০১০ সালে প্রকাশিত কল্পবিজ্ঞান উপন্যাস *[[ডেথ’স এন্ড]]*-এ দেখা যায়, প্রথম মানব-সৃষ্ট স্থায়ী কৃষ্ণগহ্বরটি বৃহস্পতি ১৩ উপগ্রহটিকে গ্রাস করে নিচ্ছে।

## আরও দেখুন
*কথাসাহিত্যে বৃহস্পতির প্রাকৃতিক উপগ্রহসমূহ

## তথ্যসূত্র

## বহিঃসংযোগ
*Leda Overview by NASA's Solar System Exploration
*David Jewitt pages
*Jupiter's Known Satellites (by Scott S. Sheppard)

বিষয়শ্রেণী:হিমালিয়া গোষ্ঠী
বিষয়শ্রেণী:বৃহস্পতির উপগ্রহ
বিষয়শ্রেণী:অনিয়মিত প্রাকৃতিক উপগ্রহ
বিষয়শ্রেণী:চার্লস টি. কোয়ালের আবিষ্কার
১৯৭৪০৯১১
ভীমতাল

**ভীমতাল** ভারতের উত্তরাখণ্ড রাজ্যের নৈনিতাল জেলার একটি শহর এবং নগর পালিকা। **দেবেন্দ্র চুনোতিয়া** ভীমতালের চেয়ারম্যান। এটি সমুদ্র তল থেকে ১৩৭০ মিটার উচ্চতায় অবস্থিত এবং নৈনিতাল থেকে প্রায় ২২ কিলোমিটার দূরে অবস্থিত। ভীমতালের সবচেয়ে বড় আকর্ষণ হল ভীমতাল হ্রদ,যার কেন্দ্রস্থলে একটি দ্বীপ রয়েছে। পর্যটন ছাড়াও ভীমতাল এখন ছোটখাট জেলা সদর হিসেবেও গুরুত্ব পেয়েছে, কারণ, জেলা প্রশাসনের অফিসগুলির বেশিরভাগই, জেলা প্রশাসনিক অফিসগুলির জন্য সদ্য নির্মিত ভবন কমপ্লেক্স, বিকাশ ভবনে স্থানান্তরিত হয়েছে। প্যারাগ্লাইডিং, নদী পারাপার এবং নৌচালনা, এমন কিছু দুঃসাহসিক ক্রীড়ার ব্যবস্থা এখানে রয়েছে, যা পুরো ভারত থেকে পর্যটকদের আকর্ষণ করে। এ ছাড়াও এখানে বিখ্যাত ফ্রেড্রিক স্মিটেক প্রজাপতি জাদুঘর এবং পদ্মশ্রী যশোধর ম্যাথপালের শিল্পকলা ও হস্তশিল্প গ্যালারী রয়েছে। হ্রদের মাঝে একটি প্রাকৃতিক দ্বীপ রয়েছে যেখানে একটি অনন্য মৎস্যাধার রয়েছে। আশেপাশের কয়েকটি প্রাকৃতিক হ্রদ হল - নউকুচিয়াতাল, সাত তাল, নল দময়ন্তী তাল।

## ভীমতালের জলবায়ু ও আবহাওয়া
ভীমতালের আবহাওয়া গ্রীষ্মকালে মনোরম এবং স্বাস্থ্যকর থাকে তবে শীতের সময় এখানে খুব শীত পড়ে।
গ্রীষ্মের তাপমাত্রা ১৫&nbsp; ডিগ্রি সেন্টিগ্রেড থেকে শুরু করে ২৯&nbsp; ডিগ্রি সেলসিয়াস পর্যন্ত হয়; শীতের তাপমাত্রা ৪&nbsp; ডিগ্রি সেন্টিগ্রেড থেকে ১৮&nbsp; ডিগ্রি সেন্টিগ্রেড পর্যন্ত ওঠে।

## ইতিহাস
ভীমতাল একটি প্রাচীন জায়গা, এর নামকরণ মহাভারতের ভীমের নামানুসারে করা হয়েছে। ভীমেশ্বর মহাদেব মন্দির হল ভীমতাল হ্রদের তীরে একটি পুরাতন শিব মন্দির। বিশ্বাস করা হয় যে পাণ্ডবদের নির্বাসনের (বনবাসের) সময় ভীম এই স্থানটিতে এসেছিলেন। বর্তমান মন্দিরটি কুমায়ুন চন্দ রাজবংশের রাজা *বাজ বাহাদুর* (১৬৩৮- ৭৮ খ্রিস্টাব্দ) দ্বারা নির্মিত হয়েছিল। ব্রিটিশ গ্রন্থাগার .৬)।

ভীমতাল শহরটি নিকটবর্তী নৈনিতাল শহর থেকেও পুরান, কারণ নৈনিতাল শহরটি মাত্র ১৫০-১৬০ বছর আগে তৈরী হয়েছে। মহান নেতা **এম পাঠক**, এই অঞ্চলের শাসক, এখানকার পুরানো পায়চলা রাস্তাটি তৈরী করেন। রাস্তাটি এখনও ব্যবহার করা হয়। এই রাস্তাটি নিকটবর্তী কাঠগোদামসহ সমস্ত কুমায়ুন অঞ্চল এবং এমনকি নেপাল এবং তিব্বতের সাথেও সংযুক্ত রয়েছে। এটি বিখ্যাত প্রাচীন রেশম পথের অংশ হতে পারে।

## জনসংখ্যার উপাত্ত
ভারতের আদমশুমারি , ভীমতালের জনসংখ্যা ছিল ৭৭২২। ২০০১ সালের এর তুলনায় জনসংখ্যা বৃদ্ধির হার ৩১.৪৬%। যৌন অনুপাত ৮৮৫। ভীমতালের গড় সাক্ষরতার হার ৯৩.৬৭%, জাতীয় গড় ৭৪.০৪% এর চেয়ে বেশি; পুরুষদের মধ্যে সাক্ষরতার হার ৯৫.২৮%, এবং নারীদের মধ্যে এই হার ৯১.৭৯%। এই শহরের জনসংখ্যার ১১%, ছয় বছর বা তার কম বয়সী।

## তথ্যসূত্র

## আরও দেখুন
*ভীমতাল হ্রদ
*পান্নাতাল হ্রদ

## বহিঃসংযোগ

* 

বিষয়শ্রেণী:নৈনিতাল জেলার শহর ও নগর
বিষয়শ্রেণী:উত্তরাখণ্ডের পর্যটন
রুদ্রপ্রয়াগ

**রুদ্রপ্রয়াগ** ভারতীয় রাজ্যের রুদ্রপ্রয়াগ জেলার একটি শহর এবং পৌরসভা। রুদ্রপ্রয়াগ, আলকানন্দ নদীর পঞ্চ প্রয়াগের (পাঁচটি সঙ্গম) মধ্যে একটি। এখানে অলকানন্দা এবং মন্দাকিনী নদীর সঙ্গম হয়েছে। হিন্দু ধর্মাবলম্বীদের অন্যতম তীর্থক্ষেত্র কেদারনাথ, রুদ্রপ্রয়াগ থেকে ৮৬&nbsp; কিলোমিটার দূরে অবস্থিত। এখানে অবস্থান করে জিম করবেট মানুষখেকো রুদ্রপ্রয়াগের চিতাবাঘ শিকার করেছিলেন ও এ সংক্রান্ত গ্রন্থ লিখেছিলেন।

## ভূগোল
রুদ্রপ্রয়াগ জেলা  অবস্থিত। এর গড় উচ্চতা হল ৮৯৫&nbsp; মিটার (২,৯৩৬&nbsp; ফুট)।

২০১৩ সালের উত্তরাখণ্ড বন্যায় অনেক নতুন ভবন এবং বিশেষত * সঙ্গম * অঞ্চল মারাত্মকভাবে ক্ষতিগ্রস্ত হয়েছিল। মন্দাকিনী নদীর উপরে একটি পায়ে চলা সেতু এবং নিচেরদিকে রায়তলিতে একটি ছয় কিলোমিটার সেতু বন্যার স্রোতের তোড়ে ভেসে গিয়েছিল। সঙ্গম অঞ্চলের বিন্যাসটি উল্লেখযোগ্যভাবে বদলে গেছে। কেদারনাথের দিকে যাওয়ার পথে মন্দাকিনী উপত্যকার পাশের রাস্তাটি বহু অংশে ক্ষতিগ্রস্ত হয়েছিল।

## জনসংখ্যার উপাত্ত
২০১১ সালের আদমশুমারি অনুসারে রুদ্রপ্রয়াগ শহরের জনসংখ্যা ৯,৩১৩ জন, যার মধ্যে ৫,২৪০ জন পুরুষ এবং ৪,০৭৩ জন মহিলা। রুদ্রপ্রয়াগে প্রতি হাজার পুরুষে মহিলার সংখ্যা ৭৭৭, যেখানে রাজ্যে এই সংখ্যা ৯৬৩। শিশুদের মধ্যে উত্তরাখণ্ড রাজ্যে প্রতি হাজার বালকের বিপরীতে ৮৯০ বালিকা আছে, যা রুদ্রপ্রয়াগে ৮০৩ এর কাছাকাছি। রুদ্রপ্রয়াগ শহরে সাক্ষরতার হার ৮৯.৪২%, রাজ্য গড় ৭৮.৮২%-এর চেয়ে বেশি। রুদ্রপ্রয়াগে পুরুষদের সাক্ষরতার হার ৯৩.৪৩% এবং মহিলা সাক্ষরতার হার ৮৪.২৪%।

## যোগাযোগ ব্যবস্থা

### বিমান
নিকটতম বিমানবন্দর হল দেরাদুনের জলি গ্রান্ট বিমানবন্দর,  দূরে।

### রেলপথ
নিকটতম রেলস্টেশনটি ঋষিকেশ। তবে, ঋষিকেশ একটি ছোট রেলস্টেশন, যা দ্রুত ট্রেনগুলির মাধ্যমে সংযুক্ত নয়। হরিদ্বার রেলওয়ে জংশন, যেটি ঋষিকেশ থেকে আরও ২৪&nbsp; কি.মি. দূরে, ভারতের বেশিরভাগ প্রধান শহরের সঙ্গে রেলপথে সংযুক্ত এবং তাই, এটি রেলপথে রুদ্রপ্রয়াগে পৌঁছোনোর নিকটতম স্টেশন।

নির্মাণাধীন **ঋষিকেশ-কর্ণপ্রয়াগ লাইন** এই শহরকে দেশের বিভিন্ন প্রান্তের সাথে যুক্ত করবে। লাইনটিতে 12টি স্টেশন, 17টি টানেল এবং 35টি সেতু থাকবে এবং এটি 2024-25 সালের মধ্যে শেষ হবে বলে আশা করা হচ্ছে।  

### সড়কপথ
জাতীয় রাজপথ এনএইচ ৫৮এর ওপর রুদ্রপ্রয়াগ অবস্থিত, যা ইন্দো-তিব্বত সীমান্তের কাছে উত্তরাখণ্ডে দিল্লিকে বদ্রীনাথ এবং মানা গিরিপথের সাথে সংযুক্ত করে। সুতরাং, নতুন দিল্লি থেকে হরিদ্বার এবং ঋষিকেশ হয়ে যে সমস্ত বাস এবং যানবাহন, গ্রীষ্ম মাসে তীর্থের মরসুমে, তীর্থযাত্রীদের নিয়ে বদ‌্রীনাথে যায়, যোশীমঠ এবং আরও উত্তরের রাস্তায় রুদ্রপ্রয়াগের মধ্য দিয়ে যায়। ঋষিকেশ হল, সড়কপথে রুদ্রপ্রয়াগে যাবার প্রাথমিক বিন্দু এবং ঋষিকেশ বাস স্টেশন থেকে রুদ্রপ্রয়াগ পর্যন্ত নিয়মিত বাস চলাচল করে। ঋষিকেশ থেকে দেবপ্রয়াগ এবং শ্রীনগর হয়ে সড়কপথে রুদ্রপ্রয়াগের দূরত্ব ।

## আরও দেখুন
* রুদ্রপ্রয়াগ লেপার্ড

## তথ্যসূত্র

## বহিঃসংযোগ

*Rudraprayag city, Official website
*Rudraprayag district website
*Rudraprayag at *[[wikimapia]]*

বিষয়শ্রেণী:রুদ্রপ্রয়াগ জেলার শহর ও শহরতলি
বিষয়শ্রেণী:উত্তরাখণ্ডের পর্যটন
বিষয়শ্রেণী:রুদ্রপ্রয়াগ
লাভা, পশ্চিমবঙ্গ

alt=Holy Child at Kagyu Thek Chen Ling Monastery Year- 2009. Photo Clicked by Sandipan Raha Jalpaiguri|thumb|কাগ্যু থেক চেন লিং মঠে পবিত্র শিশু (সময়কাল-২০০৯)
thumb|বাসের ছাদে কৌতূহলী পর্যটক, লাভা, কালিম্পং

**লাভা** একটি ছোট্ট জনপদ যা ভারতের পশ্চিমবঙ্গ রাজ্যের কালিম্পং জেলার আলগড়া হয়ে কালিম্পং শহর থেকে ৩৩ কিলোমিটার (২০.৫ মাইল) পূর্বে অবস্থিত। লাভা ৭,২০০ ফুট (২,১৯৫ মিটার) উচ্চতায় অবস্থিত। শীতকালে পশ্চিমবঙ্গের যে কয়েকটি জায়গায় তুষারপাত হয় তার মধ্যে লাভা অন্যতম। এটি কালিম্পং থেকে কুমারী নেওড়া উপত্যকা জাতীয় উদ্যানে&nbsp; প্রবেশের স্থান।&nbsp; লাভা গমনের রাস্তাটি দৃষ্টিনন্দন, যা কিনা সম্মুখে অগ্রসর হওয়ার সাথে সাথে ক্রান্তীয় পত্রঝরা উদ্ভিদের সমারোহ হতে পাইন, বার্চের মতো আর্দ্র-আলপাইন জলবায়ুর বৃক্ষ সমারোহে পরিবর্তিত হয়। সবুজ-শ্যামল বনগুলি পিকনিক, ট্রেকিং এবং পাখি-পরিদর্শনের জন্য একটি জনপ্রিয় স্থান। লাভা ধীরে ধীরে একটি প্রিয় পর্যটন কেন্দ্র হয়ে উঠেছে। এখানে শীতকালে তাপমাত্রা শূন্য ডিগ্রির নিচে হ্রাস পায় এবং গ্রীষ্মে সর্বোচ্চ ৩০ ডিগ্রি সেলসিয়াস পর্যন্ত বৃদ্ধি পায়। এটি প্রাচীন ভারতের সিল্ক রুটে অবস্থিত- তিব্বত বাণিজ্য রীতি। 
[thumb|[কাগ্যু থেক চেন লিং মঠ থেকে রাখে-লা এর দৃশ্য]]
## জীববৈচিত্র্য
এই অঞ্চলের বিভিন্ন অংশে&nbsp;চিতাবাঘ, বুনো শুয়োর, লাল পান্ডা, হিমালয় অঞ্চলের কালো ভাল্লুক এবং মায়া হরিণের মতো বন্য প্রাণী দেখতে পাওয়া যায়। ২০১৫ সালে এখানে কিছু রয়্যাল বেঙ্গল টাইগার পাওয়া গিয়েছিল এবং ক্যামেরায় ধরা পড়েছিল। 

## জনসংখ্যার উপাত্ত
ভারতের জনগণনা ২০১১ অনুসারে লাভার মোট জনসংখ্যা হলো ১,৮৩৬: ৯৪৫ জন পুরুষ এবং ৮৯১ জন নারী।

## পরিবহন ব্যবস্থা

### আকাশপথ
লাভার সবচেয়ে নিকটবর্তী বিমানবন্দর হলো বাগডোগরা বিমানবন্দর, যা শিলিগুড়ি শহরের অদূরে অবস্থিত। বিমানবন্দরটির সাথে লাভার যোগাযোগ ব্যবস্থা ভালো। বিমানবন্দরটিতে আন্তর্জাতিক ফ্লাইটও ওঠা-নামা করে। যা এখানে ঘুরতে আসা দেশি-বিদেশী পর্যটকদের ভ্রমণ আরো সহজতর করে তোলে।

### রেল যোগাযোগ
নিকটতম রেলওয়ে স্টেশনটি নিউ মাল জংশন 58 কিলোমিটার দূরে । রাজ্যের অন্যান্য অঞ্চলের সাথে এ অঞ্চলের যেমন রেল যোগাযোগ রয়েছে তেমনিভাবে সমগ্র দেশের সাথেও এ অঞ্চলের রেল সংযোগ রয়েছে।

### সড়ক পথ
শিলিগুড়ি হতে কালিম্পং অথবা গোরুবথান হয়ে লাভা ভ্রমণ করা যায়। আর শিলিগুড়ি হতে লোলেগাঁও পৌঁছার সহজ রাস্তা হলো কালিম্পং বা লাভা হয়ে গমন করা। 

জলপাইগুড়ি জেলার দামদিম বা মালবাজার থেকে গোরুবথান হয়ে লাভা পৌঁছানো যায়। গোরুবথান থেকে দূরত্ব ৫০ কিলোমিটার। রাস্তাটি প্রশস্ত, মসৃন এবং প্রতিটি মোড়ে প্রাকৃতিক সৌন্দর্য্য পরিপূর্ণরূপে খেলা করে। নতুন রাস্তাটি ভারত সরকারের প্রতিরক্ষা মন্ত্রণালয়ের সীমান্ত সড়ক সংস্থা দ্বারা নির্মিত হয়েছে।

## পর্যটন
লাভায় পর্যটকদের অন্যতম প্রিয় গন্তব্যস্থল হলো নেওড়া উপত্যকা জাতীয় উদ্যান। লাভা এবং এর পার্শ্ববর্তী এলাকা পাখি-পরিদর্শনকারী ও প্রজাপতি-পরিদর্শনকারীদের একটি জনপ্রিয় গন্তব্যস্থল।

লাভার পাহাড়সমূহে একটি বৌদ্ধ বিহার রয়েছে। উল্লেখযোগ্য সাইটগুলির মধ্যে রয়েছে চেঙ্গি জলপ্রপাত, রাখে-লা, কোলাখাম এবং লাভা কাগ্যু থেক চেন লিং মঠ।

## আলোকচিত্র

File:Lavatown.jpg|লাভা শহরের দৃশ্য
File:Buddhist Monestry in Lava, West Bengal.png|লাভায় অবস্থিত একটি বৌদ্ধ মঠ, পশ্চিমবঙ্গ
File:Raw28-Lava-Lava Birds DSC0217 Chestnut bellied Nuthatch.jpg|খয়েরিপেট বনমালী
File:Flowers planted in Lava Monastery, Darjeeling.jpg|লাভা মঠে সুসজ্জিত ফুল


## তথ্যসূত্র
৪. https://wbtourism.gov.in/topDestination/details1?template_id=1&id=638f831f9e20437bfb0ce12a
বিষয়শ্রেণী:কালিম্পং জেলার গ্রাম
হাবিবুল ইসলাম হাবিব

**হাবিবুল ইসলাম হাবিব** (জন্ম: ১৯৬৫) হলেন বাংলাদেশ জাতীয়তাবাদী দলের একজন রাজনীতিবিদ এবং সাতক্ষীরা-১ আসনের সাবেক সংসদ সদস্য।

## প্রারম্ভিক জীবন ও শিক্ষা
হাবিবুল ইসলাম হাবিব ১৯৬৫ সালে পূর্ব পাকিস্তানের (বর্তমান বাংলাদেশ) সাতক্ষীরা জেলার কলারোয়া উপজেলায় এক সম্ভ্রান্ত পরিবারে জন্মগ্রহণ করেন। তাঁর শিক্ষাজীবন শুরু হয় স্থানীয় বিদ্যালয়ে এবং পরবর্তীতে তিনি ১৯৮৩ সালে প্রাচ্যের অক্সফোর্ড খ্যাত ঢাকা বিশ্ববিদ্যালয়ে পদার্থবিজ্ঞান বিভাগে ভর্তি হন।

## রাজনৈতিক জীবন
হাবিবুল ইসলাম হাবিব ১৯৯৩ সালে বাংলাদেশ জাতীয়তাবাদী ছাত্রদলের কেন্দ্রীয় কমিটির যুগ্ম সম্পাদক মনোনীত হয়েছিলেন। ১৯৯৪ সালে রিজভী-ইলিয়াস কমিটির ১নং সহ-সভাপতির দায়িত্ব পেয়েছিলেন। তিনি সাতক্ষীরা-১ আসনের প্রতিনিধিত্ব করার জন্য তরুন বয়সে ১৯৯৬ সালে সংক্ষিপ্ত মেয়াদে সংসদ সদস্য নির্বাচিত হয়েছিলেন। ২০০১ সালে বাংলাদেশ জাতীয়তাবাদী দলের প্রার্থী হিসাবে সাতক্ষীরা-১ আসন থেকে সংসদ সদস্য নির্বাচিত হয়েছিলেন। ২০০৩ সালে তিনি সাতক্ষীরা জেলার বাংলাদেশ জাতীয়তাবাদী দলের সভাপতি হিসেবে নির্বাচিত হয়েছিলেন। পরবর্তীতে তিনি ২০০৯ সালে বাংলাদেশ জাতীয়তাবাদী দলের কেন্দ্রীয় কমিটির শিক্ষা বিষয়ক সহ-সম্পাদক নির্বাচিত হন এবং ২০১৬ সালে কেন্দ্রীয় কমিটির প্রকাশনা সম্পাদক হিসেবে নির্বাচিত হয়েছিলেন।

## গ্রেফতার ও মুক্তি
২০০২ সালে সাতক্ষীরায় সাবেক প্রধানমন্ত্রী শেখ হাসিনার গাড়ি বহরে কথিত হামলার অভিযোগে তাকে ২০১৫ সালে মামলা দায়েরসহ বিভিন্ন মিথ্যা মামলায় কারাবন্দি রাখা হয়। ২০২৪ সালে গণ-অভ্যুত্থানের মাধ্যমে শেখ হাসিনার পতন হলে ৩ সেপ্টেম্বর ঢাকা কেন্দ্রীয় কারাগার থেকে তিনি মুক্তি পান।

## তথ্যসূত্র

বিষয়শ্রেণী:১৯৬৫-এ জন্ম
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সাতক্ষীরা জেলার রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:খুলনা বিভাগের রাজনীতিবিদ
আরবি ঘোড়া

থাম্ব|একটি আরবীয় ঘোড়া
**আরবি ঘোড়া** ( , আল হিসান আল আরাবি) হল ঘোড়ার একটি জাত যা আরব উপদ্বীপে উৎপন্ন হয়েছিল। একটি স্বতন্ত্র মাথা আকৃতি এবং উচ্চ লেজের গুচ্ছ সহ, আরবীয়রা বিশ্বের সবচেয়ে সহজে স্বীকৃত ঘোড়ার জাতগুলির মধ্যে একটি। এটি প্রাচীনতম জাতের মধ্যে একটি, মধ্যপ্রাচ্যের ঘোড়াগুলির প্রত্নতাত্ত্বিক প্রমাণ রয়েছে যা আধুনিক আরবীয়দের সাথে মিলিত হয় ৪৫০০ বছর পূর্বে। ইতিহাস জুড়ে, আরবীয় ঘোড়া যুদ্ধ এবং বাণিজ্য উভয়ই কাজে বিশ্বজুড়ে ছড়িয়ে পড়েছে গতি, পরিশোধন, সহনশীলতা এবং শক্ত হাড় যুক্ত করে অন্যান্য জাতের উন্নতি করতে ব্যবহৃত হয়েছিল। আজকে অশ্বচালনা ঘোড়ার প্রায় প্রতিটি আধুনিক জাতে আরবীয় ব্লাডলাইন পাওয়া যায়।

আরবীয় ঘোড়া একটি বহুমুখী জাত। আরবীয় ঘোড়া ইনডুরেন্স রাইডিং এর শৃঙ্খলা আয়ত্ত করেছে এবং আজ অশ্বচালনা ক্রীড়ার বিভিন্ন অনেক ক্ষেত্রে প্রতিদ্বন্দ্বীতা করে। এটি বিশ্বের শীর্ষ ১০টি সেরা জনপ্রিয় জাতের একটি। এটি তাদের মূল ভূমি মধ্যপ্রাচ্য ছাড়াও মার্কিন যুক্তরাষ্ট্র, কানাডা, অস্ট্রেলিয়া, ইউরোপ মহাদেশ, দক্ষিণ আমেরিকা (বিশেষ করে ব্রাজিল) সহ বিশ্বের সকল প্রান্তে পাওয়া যায়।

## ঐতিহাসিক উন্নয়ন
### ইসলামী যুগে
৬২২ খ্রিস্টাব্দে হিজরতের সময়ে আরবীয় ঘোড়াটি তৎকালীন পরিচিত বিশ্ব জুড়ে ছড়িয়ে পড়ে এবং একটি স্বতন্ত্র নামযুক্ত জাত হিসাবে পরিচিত হয়। এটি মধ্য প্রাচ্যের ও ইসলামের ইতিহাসে গুরুত্বপূর্ণ ভূমিকা পালন করেছিল।

## ব্যবহার
আরবীয় ঘোড়াগুলো হল বহুমুখী ঘোড়া যা ঘোড়দৌড়, স্যাডল সিটের ঘোড়া প্রদর্শনী, ওয়েস্টার্ন প্লেজার এবং হান্ট সিট, পাশাপাশি ড্রেসেজ, কাটিং, রেইনিং, , শো জাম্পিং, ইভেন্টিং, যুব ইভেন্টগুলি সহ অনেকগুলি অশ্ব প্রতিযোগিতা এবং অন্যান্য কাজে ব্যবহার করা হয়। যারা আনন্দ প্রতিযোগিতা করতে আগ্রহী নয় তাদের জন্য তারা আনন্দ উপভোগ, ট্রেল রাইডিং এবং রেঞ্জ ঘোড়া হিসাবে কাজ করে।

### প্রতিযোগিতা

আরবীয় ঘোড়াগুলো তাদের স্ট্যামিনার কারণে ধৈর্যশীলতার সাথে ইনডুরেন্স রাইডিংয়ে যেতে পারে। তারা তেভিস কাপের মতো প্রতিযোগিতার একটি শীর্ষস্থানীয় জাত যা এক দিনে ১০০ মাইল (১৬০ কিলোমিটার) অবধি দৌড়াতে পারে, এবং তারা বিশ্ব অশ্বচালনা গেমস সহ বিশ্বব্যাপী এফআইআই-অনুমোদিত সহনশীলতা ইভেন্টগুলিতে স্বাচ্ছন্দ্যে অংশ নেয়।

অ্যারাবিয়ান হর্স অ্যাসোসিয়েশনের সাথে মিলিতভাবে ইউএসইএফ দ্বারা অনুমোদিত, আরবীয়, অর্ধ-আরবীয় এবং অ্যাংলো-আরবীয় ঘোড়াগুলির জন্য মার্কিন যুক্তরাষ্ট্র এবং কানাডায় একটি বিস্তৃত সিরিজের ঘোড়া প্রদর্শনী রয়েছে। প্রদত্ত ক্লাসগুলির মধ্যে ওয়েস্টার্ন প্লেজার, রেইনিং, হান্টার টাইপ এবং স্যাডল সিট ইংলিশ প্লেজার এবং হোল্টার, এবং খুব জনপ্রিয় "নেটিভ" কাস্টমস ক্লাস অন্তর্ভুক্ত রয়েছে।

আরবীয় ঘোড়াগুলো ওপেন স্পোর্টস ঘোড়ার ইভেন্ট এবং এমনকি অলিম্পিক স্তরের প্রতিযোগিতায় অংশ নিয়েছে

## তথ্যসূত্র

বিষয়শ্রেণী:আরব সংস্কৃতি
বিষয়শ্রেণী:ঘোড়ার জাত
সৈয়দ কামাল বখত

**সৈয়দ কামাল বখত সাকী** (১৯৩০–১৫ ডিসেম্বর ২০০০) বাংলাদেশের সাতক্ষীরা জেলার রাজনীতিবিদ ও মুক্তিযুদ্ধের সংগঠক। তিনি তৎকালীন খুলনা-১৩ এবং সাতক্ষীরা-১ আসনের সংসদ সদস্য ছিলেন।

## জন্ম ও প্রাথমিক জীবন
সৈয়দ কামাল বখত ১৯৩০ সালে সাতক্ষীরা জেলার তালা উপজেলার তেতুলিয়া গ্রামে জন্ম গ্রহণ করেন। তার পিতার নাম সৈয়দ জালালউদ্দিন হাশেমী যিনি অবিভক্ত বাংলার আইন পরিষদের ডেপুটি স্পিকার এবং পরবর্তীতে স্পিকার পদে অধিষ্ঠিত হয়েছিলেন।

## কর্মজীবন
বখত ১৯৭০ সালের তৎকালীন পাকিস্তানের জাতীয় নির্বাচনে আওয়ামী লীগের মনোনয়ন নিয়ে জাতীয় পরিষদ সদস্য নির্বাচিত হন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭৩ সালের প্রথম জাতীয় নির্বাচনে তিনি বাংলাদেশ আওয়ামী লীগের মনোনয়ন নিয়ে তৎকালীন খুলনা-১৩ আসন থেকে সংসদ সদস্য নির্বাচিত হন।

এর পর ১৯৮৬ সালের তৃতীয় জাতীয় সংসদ নির্বাচনে তিনি সম্মিলিত বিরোধী দলের প্রার্থী হিসেবে বাংলাদেশ আওয়ামী লীগ থেকে সংসদ সদস্য নির্বাচিত হন। সর্বশেষ ১২ জুন ১৯৯৬ সালের সপ্তম জাতীয় নির্বাচনে তিনি বাংলাদেশ আওয়ামী লীগের মনোনয়ন নিয়ে সাতক্ষীরা-১ থেকে সংসদ সদস্য নির্বাচিত হন।

তিনি ১৯৯১ সালের পঞ্চম জাতীয় নির্বাচনে সাতক্ষীরা-১ থেকে বাংলাদেশ আওয়ামী লীগের মনোনয়ন নিয়ে পরাজিত হয়েছিলেন।

 তিনি সাতক্ষীরা জেলা আওয়ামী লীগের সভাপতি ছিলেন। তার ছেলে সৈয়দ ফিরোজ কামাল শুভ্র সাতক্ষীরা জেলা আওয়ামী লীগের সহ-সভাপতি।

## মৃত্যু
সৈয়দ কামাল বখত্ সাকী ২০০০ সালের ১৫ ডিসেম্বর বার্ধক্যজনিত কারণে মৃত্যু বরণ করেন।

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:সাতক্ষীরা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:প্রথম জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:তেঁতুলিয়ার ব্যক্তি
বিষয়শ্রেণী:২০০০-এ মৃত্যু
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বাঁশওয়াড়া জেলা

**বাঁশওয়াড়া জেলা** উত্তর ভারতের রাজস্থান রাজ্যের একটি জেলা। বাঁশওয়াড়া শহরটি জেলা সদর। বাঁশওয়াড়া জেলা উদয়পুর বিভাগের একটি অংশ।

## জনসংখ্যার উপাত্ত
২০১১ সালের আদমশুমারি অনুসারে বাঁশওয়াড়া জেলার জনসংখ্যা ১,৭৯৭,৪৮৫ জন, যা গাম্বিয়া বা মার্কিন যুক্তরাষ্ট্রের নেব্রাস্কা রাজ্যের সমান। এটি জনসংখ্যার হিসাবে ভারতে ২৬৭ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ৩৯৯ জন  (১,০৩০ জন/বর্গ মাইল)। ২০০১-২০১১-এর দশকে   জনসংখ্যা বৃদ্ধির হার ২৬.৫৮% ছিল। বাঁশওয়াড়া জেলার লিঙ্গ অনুপাত রয়েছে ১,০০০ জন পুরুষ প্রতি ৯৭৯ জন মহিলা এবং শিক্ষার হার ৫৭.২%।

ভারতের ২০১১ সালের আদমশুমারির সময়ে, জেলার ৮৯.৪৪% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।

### জেলার শহর/গ্রামীণ জনসংখ্যা
২০১১ সালের আদম শুমারির জন্য বাঁশওয়াড়া জেলার মোট জনসংখ্যার মধ্যে ৭.১০ শতাংশ জেলার নগর অঞ্চলে বাস করে। শহরে মোট ১২৭,৬২১ জন লোক বাস করেন, যার মধ্যে পুরুষ ৬৪,৯৮৭ জন এবং মহিলা ৬২,৬৩৪ জন। ২০১১ সালের আদমশুমারির তথ্য অনুসারে বাঁশওয়াড়া জেলার নগর অঞ্চলে লিঙ্গ অনুপাত ৯৬৪। একইভাবে ২০১১ সালের আদমশুমারিতে বাঁশওয়াড়া জেলায় শিশু লিঙ্গের অনুপাত ছিল ৮৬৯। শহরাঞ্চলে শিশুর জনসংখ্যা (০- ৬) ছিল ১৫,৬৩০ জন, এর মধ্যে পুরুষ ও মহিলা ছিলেন ৮,৩৬৪ জন এবং ৭,২৬৬ জন। এই বাঁশওয়াড়া জেলার শিশুসংখ্যা সংখ্যা মোট শহুরে জনসংখ্যার ১২.৮৭%। ২০১১ সালের আদম শুমারি অনুসারে বাঁশওয়াড়া জেলায় গড় সাক্ষরতার হার ৮৫.২০%, এর মধ্যে পুরুষ এবং মহিলার সাক্ষরতার হার যথাক্রমে ৯১.০০% এবং ৭৯.২৬%। প্রকৃত সংখ্যায় ৯৫,৪১৩ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ৫১,৫২৯ জন এবং ৪৩,৮৮৪ জন।

২০১১ সালের আদমশুমারি অনুসারে সাক্ষরতার জেলার ৯২.৯০% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ১,৬৬৯,৮৬৪ জন, যার মধ্যে পুরুষ এবং মহিলা যথাক্রমে ৮৪২,৭৬৭ জন এবং ৮২৭,০৯৭ জন। বাঁশওয়াড়া জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৮১ জন মহিলা। যদি বাঁশওয়াড়া জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৯৩৭ জন মেয়ে রয়েছে। গ্রামাঞ্চলে ০-৬ বছর বয়সী শিশুদের জনসংখ্যা ৩০৯,৬৫৩ জন, যার মধ্যে পুরুষ ১৫৯,৮৬১ জন এবং মহিলা ১৪৯,৭৯২ জন। বাঁশওয়াড়া জেলার মোট পল্লী জনসংখ্যার ১৮.৯৭% শিশু। ২০১১ সালের আদম শুমারি অনুসারে বাঁশওয়াড়া জেলার গ্রামীণ অঞ্চলে সাক্ষরতার হার ৬৭.৭০%।

## তথ্যসূত্র

## বহিঃসংযোগ

বিষয়শ্রেণী:রাজস্থানের জেলা
বিষয়শ্রেণী:বাঁশওয়াড়া জেলা
এইচ এম গোলাম রেজা

**এইচএম গোলাম রেজা** জাতীয় পার্টি (এরশাদ) এর রাজনীতিবিদ এবং সাতক্ষীরা-৪ আসনের সাবেক সংসদ সদস্য।

## কর্মজীবন
রেজা ২০০৮ সালে জাতীয় পার্টির প্রার্থী হিসাবে সাতক্ষীরা-৪ থেকে সংসদ সদস্য নির্বাচিত হয়েছিলেন। দলীয় সভাপতি হুসেইন মুহাম্মদ এরশাদ সাথে বিরোধের জের ধরে তাকে জাতীয় পার্টি থেকে বহিষ্কার করা হয়েছিল।  কিন্তু মৃত্যুর পূর্বে হুসেইন মুহাম্মদ এরশাদ এ বিষয়ের জন্য অনুতপ্ত বোধ করেন এবং এইচ এম গোলাম রেজার কাছে বিষয়টি স্বীকার করে তাকে দোয়া ও আর্শীবাদ করেন।

## তথ্যসূত্র

বিষয়শ্রেণী:নবম জাতীয় সংসদ সদস্য
বিষয়শ্রেণী:সাতক্ষীরা জেলার রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:জাতীয় পার্টি (এরশাদ) এর রাজনীতিবিদ
আমের আচার

থাম্ব|আমের আচার
[থাম্ব| [ফিলিপাইন|ফিলিপাইনে বাণিজ্যিক বাজারজাতের উদ্দেশ্য *বুরং ম্যাঙ্গা* ]]
**আমের আচার** আমের সাথে বিভিন্ন মসলা ব্যবহার করে বিভিন্ন ধরনের আচার তৈরি করা হয়। এটি দক্ষিণ এবং দক্ষিণ পূর্ব এশিয়ায় খুব জনপ্রিয়। কখনও কখনও এই মশলাদার আচার বাণিজ্যিকভাবে পাওয়া যায়।

## বৈচিত্র্য
### কাঁচা আমের আচার

থাম্ব|ঘরে তৈরি আমের আচার
এটি বিশেষ জাতের আমের ব্যবহার করে প্রস্তুত করা হয় যা আচারের সময় দীর্ঘকাল ধরে চকচকে থাকতে পারে। এই জাতের আমের ব্যবহারের জন্য বিশেষভাবে বংশবৃদ্ধি এবং কলমযুক্ত। তবে, বেশিরভাগ কাঁচা আমের জাতগুলি যদি মানের উদ্বেগ না হয় তবে তা মিশ্রিত করা যায়। আমের এক ধরনের জনপ্রিয় আচারকে "অবাকায়া" বলা হয়, এটি "উড়াকায়া" নামেও পরিচিত এবং এটি মশলা এবং গন্ধের জন্য পরিচিত। এটি সাধারণত সরল সাদা ভাত দিয়ে বা পাশের পাশে গরম সসের মতো স্বাদযুক্ত ভাতের আইটেমগুলির সাথে খাওয়া হয় এবং এটি সোচারারেন ভারতে বিশেষত অন্ধ্র প্রদেশ রাজ্যে মূল খাবার।

## আচারের আমের চাটনি
এটি একটি প্রকরণ যেখানে চাটনি-জাতীয় আচার তৈরিতে আম চূর্ণ করে তৈরি করা

## আরো দেখুন

* চাটনি

## তথ্যসূত্র

বিষয়শ্রেণী:আচার
বিষয়শ্রেণী:আম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:বাংলাদেশী ফোড়ন
আনসার আলী

অ্যাডভোকেট শেখ আনসার আলী''' (–৬ অক্টোবর ২০২০) বাংলাদেশের সাতক্ষীরা জেলার রাজনীতিবিদ ও আইনজীবী যিনি সাতক্ষীরা-১ আসনের সংসদ সদস্য ছিলেন।

## প্রাথমিক জীবন
আনসার আলী সাতক্ষীরার তালা উপজেলার উথালী গ্রামে আনুমানিক ১৯৪২ সালে জন্মগ্রহণ করেন। তিনি ঢাকার ফকিরাপুল এলাকায় পরিবার নিয়ে বসবাস করতেন।

## রাজনৈতিক ও কর্মজীবন
অ্যাডভোকেট শেখ আনসার আলী বাংলাদেশ সুপ্রিম কোর্টের সিনিয়র আইনজীবী ও সুপ্রিম কোর্ট আইনজীবী সমিতির সাবেক সহসম্পাদক ছিলেন। তিনি বাংলাদেশ জামায়াতে ইসলামীর কেন্দ্রীয় কর্মপরিষদের সাবেক সদস্য ছিলেন। তিনি ইন্টারন্যাশনাল কনফেডারেশন অব লেবার এর সহ সভাপতি ছিলেন। তিনি বাংলাদেশ শ্রমিক কল্যাণ ফেডারেশনের সাবেক কেন্দ্রীয় সভাপতি ছিলেন।তিনি ১৯৯১ সালে বাংলাদেশ জামায়াতে ইসলামী এর প্রার্থী হিসাবে সাতক্ষীরা-১ থেকে সংসদ সদস্য নির্বাচিত হয়েছিলেন।

## মৃত্যু
অ্যাডভোকেট শেখ আনসার আলী ৬ অক্টোবর ২০২০ সালে ঢাকায় মৃত্যুবরণ করেন।

## তথ্যসূত্র

বিষয়শ্রেণী:সাতক্ষীরা জেলার রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:১৯৪০-এর দশকে জন্ম
বিষয়শ্রেণী:২০২০-এ মৃত্যু
বিষয়শ্রেণী:সাতক্ষীরা জেলার আইনজীবী
গৌরিচন্না ইউনিয়ন

**গৌরিচন্না** বাংলাদেশের বরগুনা জেলার অন্তর্গত বরগুনা সদর উপজেলার একটি ইউনিয়ন।

## আয়তন
গৌরিচন্না ইউনিয়নের আয়তন ৬,৬১১ একর।

## প্রশাসনিক কাঠামো
গৌরিচন্না ইউনিয়ন বরগুনা সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বরগুনা সদর থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী গৌরিচন্না ইউনিয়নের মোট জনসংখ্যা ২৭,৬৭৫ জন। এর মধ্যে পুরুষ ১৩,৭০৫ জন এবং মহিলা ১৩,৯৭০ জন। মোট পরিবার ৬,৪৮৩টি।

## শিক্ষা
২০১১ সালের আদমশুমারি অনুযায়ী গৌরিচন্না ইউনিয়নের সাক্ষরতার হার ৬৪.৪%।

## আরও দেখুন
* বরগুনা সদর উপজেলা
* বরগুনা সদর থানা
* বরগুনা জেলা

## তথ্যসূত্র

## বহিঃসংযোগ

বিষয়শ্রেণী:বরগুনা সদর উপজেলার ইউনিয়ন
লুকাসফিল্ম

**লুকাসফিল্ম লিমিটেড এলএলসি** হলো একটি আমেরিকান চলচ্চিত্র এবং টেলিভিশন প্রযোজনা সংস্থা যা ওয়াল্ট ডিজনি কোম্পানির একটি বিভাগ ওয়াল্ট ডিজনি স্টুডিওর একটি সম্পূরক। স্টুডিওটি স্টার ওয়ার্স এবং ইন্ডিয়ানা জোন্স ফ্র্যাঞ্চাইজিগুলি তৈরি এবং উত্পাদনের জন্য, পাশাপাশি চলচ্চিত্রের জন্য বিশেষ আবহ, শব্দ এবং কম্পিউটার অ্যানিমেশন বিকাশের ক্ষেত্রে অগ্রগামী হিসেবে সর্বাধিক পরিচিত। লুকাসফিল্ম ১৯৭১ সালে ক্যালিফোর্নিয়ার সান রাফায়েলে চলচ্চিত্র-নির্মাতা জর্জ লুকাস প্রতিষ্ঠা করেছিলেন; সংস্থাটির বেশিরভাগ কার্যক্রম ২০০৫ সালে সান ফ্রান্সিসকোতে স্থানান্তরিত করা হয়েছিল। ডিজনি ২০১২ সালের অক্টোবরে লুকাসফিল্মকে ২.২ বিলিয়ন ডলার নগদ এবং ১.৮৫৫ বিলিয়ন ডলারের বিনিময়ে অধিগ্রহণ করে।

## তথ্যসূত্র


বিষয়শ্রেণী:১৯৭১-এ প্রতিষ্ঠিত
বিষয়শ্রেণী:ক্যালিফোর্নিয়া ভিত্তিক বিনোদন কোম্পানি
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
বিষয়শ্রেণী:সান ফ্রান্সিস্কো ভিত্তিক কোম্পানি
বিষয়শ্রেণী:ডিজনি অধিগ্রহণ
বিষয়শ্রেণী:২০১২-এর অধিগ্রহণ ও একত্রীকরণ
বিষয়শ্রেণী:মার্কিন কর্পোরেট সহযোগী প্রতিষ্ঠান
বিষয়শ্রেণী:পিবডি পুরস্কার বিজয়ী
দেবপ্রয়াগ

**দেবপ্রয়াগ** হল ভারতের উত্তরাখণ্ড রাজ্যের তেহরি গাড়োয়াল জেলার একটি শহর এবং একটি নগর পঞ্চায়েত (পৌরসভা)। এ ছাড়া এর কিছু অঞ্চল পৌরি গাড়োয়াল জেলার অধীনে আছে। দেবপ্রয়াগ ঋষিকেশ-বদ্রীনাথ মহাসড়কে অবস্থিত। এই অঞ্চলটি অলকানন্দা নদীর পঞ্চ প্রয়াগের (পাঁচটি সঙ্গম) একটি, যেখানে অলকানন্দা এবং ভাগীরথী নদী মিলিত হয় এবং গঙ্গা নামটি ধারণ করে।

## সংক্ষিপ্ত বিবরণ
ঐতিহ্যগতভাবে, এটি সেই জায়গায় ঋষি দেব শর্মা তাঁর তপস্বী জীবন কাটিয়ে ছিলেন, তাঁর নাম থেকে এর বর্তমান নাম দেবপ্রয়াগ হয়েছে। এটি পাহাড়ের পাঁচটি পবিত্র সঙ্গমস্থলের একটি এবং এটি ধর্মপ্রাণ হিন্দুদের একটি গুরুত্বপূর্ণ তীর্থস্থান।

সংস্কৃত ভাষায় **দেবপ্রয়াগ** এর অর্থ **ঐশ্বরীয় সঙ্গম**। হিন্দু ধর্মগ্রন্থ অনুসারে, দেবপ্রয়াগ হল দুটি স্বর্গীয় নদী অলকানন্দা এবং ভাগীরথীর একীভূত হয়ে পবিত্র গঙ্গানদী গঠনের স্থান। গ্রামের উপরের অংশে একটি চাতালে রঘুনাথজি মন্দির রয়েছে, বিশাল আকারের পাথর দ্বারা নির্মিত, পিরামিডের আকারে, মাথায় একটি সাদা গম্বুজ আছে।

দেবপ্রয়াগ হল প্রয়াত আচার্য পণ্ডিত চক্রধর জোশীর (জ্যোতির্বিজ্ঞান এবং জ্যোতিষশাস্ত্রের এক পণ্ডিত) বাড়ি, যিনি ১৯৪৬ সালে নক্ষত্র ভেদশালা (একটি পর্যবেক্ষণ কেন্দ্র) প্রতিষ্ঠা করেছিলেন। এটি দেবপ্রয়াগে দশরথঞ্চল নামে একটি পাহাড়ে অবস্থিত। জ্যোতির্বিদ্যায় গবেষণাকে সাহায্য করার জন্য এই পর্যবেক্ষণ কেন্দ্রটিতে দুটি টেলিস্কোপ এবং অনেকগুলি বই আছে।

দেবপ্রয়াগ চারদিকে দিয়ে তিনটি ঐশ্বরীয় শিখর দ্বারা বেষ্টিত, তাদের নাম গিদ্ধঞ্চল পর্বত, দশরথঞ্চল পর্বত এবং নরসিংহঞ্চল পর্বত। রঘুনাথজি মন্দিরের শীর্ষে আছে গিদ্ধঞ্চল পর্বত। নরসিংহঞ্চল পর্বত গিদ্ধঞ্চল পর্বতের সামনে এবং দশরথঞ্চল পর্বত "সঙ্গম" স্থলের ডানদিকে রয়েছে।

দেবপ্রয়াগ তিনটি ভাগে বিভক্ত। একটি হল বাহ বাজার (পৌরির পাশের অংশ), দ্বিতীয়টি হল বিচ বাজর (৫৮ নম্বর হাইওয়ের পাশে) এবং তৃতীয়টি শান্তিবাজার, দেবপ্রয়াগের প্রধান বাসস্ট্যান্ড।

## ভূগোল
উত্তরাখণ্ডে তিব্বত সীমান্তের কাছে সতোপন্থ এবং ভাগীরথ খড়ক হিমবাহের সঙ্গমস্থলের নিচে অলকানন্দার জন্ম। হিমালয়ের গাঢ়োয়ালের গঙ্গোত্রী হিমবাহ এবং খাতলিং হিমবাহের পাদদেশে গোমুখ থেকে ভাগীরথীর উৎস। এই দুটি পবিত্র নদী দেবপ্রয়াগে গঙ্গা গঠন করেছে। দেবপ্রয়াগ ঋষিকেশ থেকে ৭০&nbsp; কিলোমিটার দূরে। দেবপ্রয়াগের গড় উচ্চতা হল ৮৩০&nbsp; মিটার (২,৭২৩&nbsp; ফুট)।

## জনসংখ্যার উপাত্ত

ভারতের আদমশুমারি , দেবপ্রয়াগের জনসংখ্যা হল ২১৪৪। এর মধ্যে পুরুষ ৫২%, এবং নারী ৪৮%। দেবপ্রয়াগে শিক্ষার গড় হার ৭৭%, যা জাতীয় গড় ৭৪.৫% এর চেয়ে বেশি। পুরুষদের মধ্যে সাক্ষরতার হার ৮২%, এবং নারীদের মধ্যে এই হার ৭২%। এই শহরের জনসংখ্যার ১৩% এর ছয় বছর বা তার কম।
 
## তথ্যসূত্র

## আরও দেখুন
*রুদ্রপ্রয়াগ
*গঙ্গা নদী

## বহিঃসংযোগ

* সরকারি ওয়েবসাইট
* দেবপ্রয়াগ চিত্র প্রদর্শনী
* Devprayag on *[[wikimapia]]*

বিষয়শ্রেণী:উত্তরাখণ্ডের পর্যটন
বিষয়শ্রেণী:ভারতের হিন্দু তীর্থস্থান
বিষয়শ্রেণী:গঙ্গা নদী
আলী কদর

**আলী কদর (মৃত্যু : ৩০ জুন ২০১৭)** একজন বাংলাদেশ জাতীয়তাবাদী দলের রাজনীতিবিদ ছিলেন। তিনি বাংলাদেশের অষ্টম জাতীয় সংসদ নির্বাচনে যশোর-১ আসন থেকে সংসদ সদস্য নির্বাচিত হন। 

## কর্মজীবন
**আলী কদর** ২০০১ সালে বাংলাদেশ জাতীয়তাবাদী দলের প্রার্থী হিসাবে যশোর -১ থেকে অষ্টম সংসদ নির্বাচনে সংসদ সদস্য নির্বাচিত হয়েছিলেন।  তিনি বেনাপোল কাস্টমস ক্লিয়ারিং অ্যান্ড ফরওয়ার্ডিং এজেন্টস অ্যাসোসিয়েশনের সভাপতি হিসাবে দায়িত্ব পালন করেছেন। এর আগে তিনি বেনাপোল ইউনিয়ন পরিষদ চেয়ারম্যানের দায়িত্ব পালন করেছেন।  আলী কদর ছিলেন শার্শা উপজেলা পরিষদের চেয়ারম্যান ও শার্শা থানা বিএনপির প্রতিষ্ঠাতা ছিলেন।

## মৃত্যু
**আলী কদর** ৩০ জুন ২০১৭ সালে মার্কিন যুক্তরাষ্ট্রের নিউ ইয়র্ক সিটিতে মৃত্যুবরণ করেন। 

## তথ্যসূত্র

বিষয়শ্রেণী:অষ্টম জাতীয় সংসদ সদস্য
বিষয়শ্রেণী:২০১৭-এ মৃত্যু
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:উপজেলা পরিষদের চেয়ারম্যান
বিষয়শ্রেণী:যশোর জেলার রাজনীতিবিদ
আবদুল গনি (কক্সবাজার রাজনীতিবিদ)

**আবদুল গণি** (১৯২৬ - ২০১৮) বাংলাদেশের কক্সবাজার জেলার রাজনীতিবিদ, মুক্তিযোদ্ধা ও সাবেক সাংসদ। তিনি ১৯৮৮ সালের চতুর্থ জাতীয় সংসদ নির্বাচনে কক্সবাজার-৪ (উখিয়া–টেকনাফ) আসন থেকে নির্বাচিত সংসদ সদস্য।

## জন্ম ও প্রাথমিক জীবন
আবদুল গণি ১৯২৬ সালে কক্সবাজার জেলার টেকনাফ উপজেলায় জন্মগ্রহণ করেন। তার পিতা আইয়ুব আলী সওদাগর ও মাতা দিলআরা বেগম। তাহার পিতা আইয়ুব আলী সওদাগর টেকনাফ বৃহত্তর সদর ইউনিয়নের প্রথম ইউনিয়ন পরিষদ প্রেসিডেন্ট ছিলেন।

## রাজনৈতিক ও কর্মজীবন
আব্দুল গনি ১৯৭১ সালের আগে থেকে তিনি টেকনাফ সদর ইউনিয়নের চেয়ারম্যান ছিলেন। মুক্তিযুদ্ধে সক্রিয় অংশগ্রহণ করেন ও মুক্তিযোদ্ধাদের অন্যতম পৃষ্ঠপোষক ছিলেন। তিনি ১৯৮৮ সালের চতুর্থ জাতীয় সংসদ নির্বাচনে কক্সবাজার-৪ (উখিয়া–টেকনাফ) আসন থেকে স্বতন্ত্র প্রার্থী হয়ে সংসদ সদস্য নির্বাচিত হয়েছিলেন। স্বাধীনতা পূর্ববর্তী থেকে তিনি বঙ্গবন্ধুর আওয়ামী লীগ করতেন এবং টেকনাফ উপজেলা সভাপতি হিসেবে দায়িত্ব পালন করেন।

## মৃত্যু
১৫ সেপ্টেম্বর ২০১৮ সালে চট্রগ্রাম মেট্রোপলিটন হাসপাতালে ৯২ বছর বয়সে মৃত্যুবরণ করেন আব্দুল গনি। তার স্ত্রী মুসফেকা বেগম ১৩ জানুয়ারী ২০১৭ সালে মারা যান। মৃত্যুকালে তিনি ৮ ছেলে ২ মেয়ে সহ নাতী-নাতনী রেখে গেছেন।

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:বাংলাদেশের স্বতন্ত্র রাজনীতিবিদ
বিষয়শ্রেণী:জীবিত ব্যক্তি
গাজা (দ্ব্যর্থতা নিরসন)

## ভূগোল
### ফিলিস্তিন
* গাজা, ফিলিস্তিনের একটি শহর।
* গাজা ভূখণ্ড, ভূমধ্যসাগরের পূর্ব উপকূলে একটি ফিলিস্তিন অঞ্চল।
* গাজা গভর্নরেট, গাজা ভূখণ্ডে অবস্থিত ফিলিস্তিনের একটি গভর্নরেট।

## ঔষধ
* ঔষধ ও মাদক হিসেবে ব্যবহৃত উদ্ভিদের গণের জন্য গাঁজা দেখুন
লাইটসেবার

**লাইটসেবার** হলো স্টার ওয়ার্স ফ্র্যাঞ্চাইজিতে ব্যবহৃত এক ধরনের কাল্পনিক শক্তি-তরবারি। এটিকে প্লাজমা ধারণকারী লুমিনিসেন্ট ব্লেড হিসেবে বর্ণনা করা হয়, যার দৈর্ঘ্য ৩ ফুট (০.৯১ মিটার) এবং এটি ১০.৫ ইঞ্চি (২৭ সেন্টিমিটার) দৈর্ঘ্যের ধাতব হাতল থেকে নির্গত হয়। এর প্রথম আবির্ভাব ঘটে মূল স্টার ওয়ার্স চলচ্চিত্রে। এরপর প্রায় প্রতিটি স্টার ওয়ার্স চলচ্চিত্রেই কমপক্ষে একটি লাইটসেবার দ্বন্দ্বযুদ্ধে এর দেখা মেলে।

জেডাই অর্ডার এবং তাদের প্রতিদ্বন্দ্বী সিথদের বৈশিষ্ট্যমূলক অস্ত্র হলো লাইটসেবার। জেডাইরা একাধিক রঙের লাইটসেবার ব্যবহার করেন (নীল, সবুজ এবং হলুদ), অন্যদিকে সিথেরা শুধুমাত্র লাল রঙের লাইটসেবার ব্যবহার করে থাকেন।

## তথ্যসূত্র

## বহিঃসংযোগ

বিষয়শ্রেণী:স্টার ওয়ার্সের অস্ত্র
বিষয়শ্রেণী:মার্কিন উদ্ভাবন
তেহরি গাড়োয়াল জেলা

**তেহরি গাড়োয়াল** ভারতের উত্তরাখণ্ড পার্বত্য রাজ্যের একটি জেলা। এর প্রশাসনিক সদর দফতর নতুন তেহরিতে আছে। এই জেলার জনসংখ্যা ৬,১৮,৯৩১ (২০১১ আদমশুমারি), আগের দশকের তুলনায় এটি ২.৩৫% বৃদ্ধি পেয়েছে। এটি পূর্বদিকে রুদ্রপ্রয়াগ জেলা, পশ্চিমে দেরাদুন জেলা, উত্তরে উত্তরকাশি জেলা, এবং দক্ষিণে পৌরি গাড়োয়াল জেলা দ্বারা বেষ্টিত রয়েছে। তেহরি গাড়োয়াল হিমালয়ের একটি অংশ।

## ব্যুৎপত্তি
* তেহরি * নামটি * ত্রিহরি * থেকে এসেছে, এটি এমন একটি স্থান নির্দেশ করে যা তিন ধরনের পাপকে হরণ করে বা ধুয়ে ফেলে – যথাক্রমে মনস, বাচ ও কর্মণ বা যথাক্রমে চিন্তাধারা, শব্দ ও কর্মের দ্বারা জন্মগ্রহণকারী পাপগুলি। হিন্দি ভাষায় যা *গড়* তার অর্থ দুর্গ।

## ইতিহাস

### প্রাথমিক
৮৮৮ খ্রিস্টাব্দের আগে, এই অঞ্চলটি ৫২টি দুর্গে বিভক্ত ছিল যেগুলি স্বাধীন রাজারা শাসন করতেন। এইসব গড়গুলি মালওয়া রাজপুত্র কনকপাল একটি প্রদেশের অধীনে নিয়ে এসেছিলেন। বদ্রীনাথে সফরের সময় কনকপালের সঙ্গে, তৎকালীন সর্বশক্তিমান রাজা, ভানু প্রতাপের দেখা হয়েছিল যিনি পরে তাঁর একমাত্র মেয়েকে রাজপুত্রের সাথে বিবাহ দিয়েছিলেন এবং তাঁর রাজ্য তাঁর হাতে তুলে দিয়েছিলেন। কনকপাল সিংহ এবং তাঁর বংশধররা ধীরে ধীরে সমস্ত গড়গুলি জয় করেন এবং পরবর্তী ৯১৫ বছর ধরে, ১৮৫৩ সাল পর্যন্ত পুরো গাড়োয়াল রাজ্য শাসন করেন।

### গাড়োয়াল রাজ্য

তেহরি গাড়োয়াল বা গাড়োয়াল রাজত্ব ছিল একটি স্বশাসিত রাজ্য, পারমার (শাহ) রাজবংশ দ্বারা শাসিত। পরে এটি ব্রিটিশ ভারতের পাঞ্জাব পার্বত্য রাজ্য এজেন্সির একটি অংশে পরিণত হয়েছিল,যা বর্তমানে তেহরি গাড়োয়াল জেলা এবং বেশিরভাগ উত্তরকাশি জেলা নিয়ে গঠিত। ১৯০১ সালে, এটি  অঞ্চল নিয়ে বিস্তৃত ছিল এবং জনসংখ্যা ছিল ২৬৮,৮৮৫। শাসককে রাজা উপাধি দেওয়া হয়েছিল, তবে ১৯১৩ সালের পরে, তিনি মহারাজা উপাধিতে ভূষিত হয়েছিলেন। শাসক ১১টি তোপধ্বনি এবং ৩০০,০০০ টাকা নজরানার অধিকারী ছিলেন। এই রাজ্যটি ১৯৪৭ সালের ১লা আগস্ট ভারতের সাথে যুক্ত হয়ে যায়।

## অর্থনীতি
২০০৬ সালে পঞ্চায়েতি রাজ মন্ত্রক, তেহরি গাড়োয়ালকে দেশের ২৫০টি সর্বাধিক পশ্চাৎপদ জেলার মধ্যে একটি (মোট ৬৪০-এর মধ্যে) ঘোষণা করে। এটি বর্তমানে পশ্চাৎপদ অঞ্চল অনুদান তহবিল কর্মসূচির (বিআরজিএফ) তহবিল প্রাপ্ত উত্তরাখণ্ডের তিনটি জেলার মধ্যে একটি।

## ফসল
শুকনো মরসুমের ফসলের মধ্যে রয়েছে - গম, যব, মসুর, কালো এবং লাল ছোলা, রেপসীড এবং সরিষা এবং মটর। বর্ষার ফসলের মধ্যে রয়েছে চাল, বার্নইয়ার্ড বাজরা, আঙুল বাজরা, কালো ছোলা, তিল এবং সয়াবিন। জেলায় বিভিন্ন ফল ও মশলার চাষও হয়।

## তথ্যসূত্র

## বহিঃসংযোগ

* 
*Complete Uttarakhand Information 
*Complete Garhwal Information

বিষয়শ্রেণী:উত্তরাখণ্ডের জেলা
বিষয়শ্রেণী:তেহরি গাড়োয়াল জেলা
বিষয়শ্রেণী:উত্তরাখণ্ড
বিষয়শ্রেণী:গাড়োয়াল বিভাগ
তবিবর রহমান সরদার

**তবিবর রহমান সর্দার** বাংলাদেশ আওয়ামী লীগের প্রবীণ রাজনীতিবিদ ও ১৯৭১ সালে বাংলাদেশের স্বাধীনতা যুদ্ধের সংগঠক ছিলেন। তিনি যশোর-৫ ও যশোর-১ আসন থেকে নির্বাচিত সংসদ ছিলেন।

## জন্ম ও প্রাথমিক জীবন
তবিবর রহমান সরদার ১ মে ১৯৩২ সালে  ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) যশোর জেলার শার্শা উপজেলার বারিপোতা গ্রামে জন্মগ্রহণ করেন। তার পিতা মতিয়ার রহমান সরদার ও মাতা রাবেয়া খাতুন।

## কর্মজীবন
তবিবর রহমান সরদার তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি বাংলাদেশ আওয়ামী লীগের প্রার্থী হিসেবে ১৯৭০ সালে পাকিস্তান প্রাদেশিক পরিষদ নির্বাচনে (এম সি এ) বিপুল ভোটে নির্বাচিত হয়েছিলেন। স্বাধীন বাংলায় ১৯৭৩ সালে প্রথম জাতীয় সংসদ নির্বাচনে যশোর-৫ আসন থেকে সংসদ সদস্য নিরবাচিত হয়েছিলেন। এরপর তিনি ১৯৯১ সালের পঞ্চম জাতীয় সংসদ নির্বাচনে ও জুন ১৯৯৬ সালের সপ্তম জাতীয় সংসদ নির্বাচনে যশোর-১ আসন থেকে নির্বাচিত সংসদ ছিলেন। তবিবর রহমান সরদার ১৯৯৬ সালে হতে ২০০১ সাল পর্যন্ত পরিবেশ ও বন 
মন্ত্রণালয় সম্পর্কি ত স্থায়ী কমিটির সভাপতি দায়িত্ব পালন করেন। 

## মৃত্যু
তবিবর ২০১০ সালের ৩ এপ্রিল তিনি মারা যান।

## তথ্যসূত্র

*

বিষয়শ্রেণী:১৯৩২-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:যশোর জেলার রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
তালডাংরা

**তালডাংরা** ভারতের পশ্চিমবঙ্গ রাজ্যের বাঁকুড়া জেলার খাতড়া মহকুমার অন্তর্গত তালডাংরা সমষ্টি উন্নয়ন ব্লকে অবস্থিত পুলিশ থানাসহ একটি গ্রাম।

## জনসংখ্যার উপাত্ত
ভারতের জনগণনা ২০১১ অনুযায়ী তালডাংরার মোট জনসংখ্যা ১,৫৮১ জন, যার মধ্যে ৭৯২ জন (৫০%) পুরুষ এবং ৭৮৯ জন (৫০%) মহিলা রয়েছে। ৬ বছর বয়সের নিচে জনসংখ্যা ১৪০ জন। তালডাংরায় মোট সাক্ষরতার সংখ্যা ১,১৫৪ জন (৬ বছরের বেশি বয়সের, মোট জনসংখ্যার ৮০.০৮%)।

## থানা
তালডাংরা সমষ্টি উন্নয়ন ব্লক তালডাংরা থানার অন্তর্গত। এই থানার মোট আয়তন ৩৪৯.৭ বর্গ কিলোমিটার এবং মোট জনসংখ্যা ১,২৮,৭৪৮।

## সমষ্টি উন্নয়ন ব্লক সদর দপ্তর
তালডাংরা সমষ্টি উন্নয়ন ব্লকের সদর দপ্তর তালডাংরা গ্রামে অবস্থিত।

## পরিবহণ
রাজ্য সড়ক ৯ নং দুর্গাপুর থেকে ঝাড়গ্রাম  তালডাংরার মধ্য দিয়ে গেছে।

## স্বাস্থ্যসেবা
তালডাংরা পল্লী হাসপাতালটি তালডাংরা সমষ্টি উন্নয়ন ব্লকের কেন্দ্রীয় স্বাস্থ্য সেবাগার। এর অধীনে চারটি জনস্বাস্থ্য কেন্দ্র রয়েছে‌ঃ আমডাংরা, হাড়মাসড়া, বিবড়দা ও জয়পুর এবং ২৬ টি উপস্বাস্থ্য কেন্দ্র রয়েছে।

## তথ্যসূত্র

বিষয়শ্রেণী:বাঁকুড়া জেলার গ্রাম
বিষয়শ্রেণী:উইকিউপাত্তে স্থানাঙ্ক আছে
কাজী আলাউদ্দিন

**কাজী আলাউদ্দিন** একজন বাংলাদেশ জাতীয়তাবাদী দল এর রাজনীতিবিদ এবং সাতক্ষীরা-৪ এর সাবেক সংসদ সদস্য  ।

## কর্মজীবন
আলাউদ্দিন ২০০১ সালে বাংলাদেশ জাতীয়তাবাদী দল প্রার্থী হিসাবে সাতক্ষীরা-৪ থেকে সংসদ সদস্য নির্বাচিত হয়েছিলেন।

## তথ্যসূত্র

বিষয়শ্রেণী:সাতক্ষীরা জেলার রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ জাতীয় পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:সাতক্ষীরা জেলার ব্যক্তি
সাহুরা মল্লিক

**সাহুরা মল্লিক** একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি তিনবার উড়িষ্যা বিধানসভার বিধায়ক হিসেবে নির্বাচিত হয়েছিলেন।

## রাজনৈতিক জীবন
সাহুরা মল্লিক ১৯৭৪ সালে প্রথমবারের মত বালিগুদা বিধানসভা কেন্দ্র থেকে উড়িষ্যা বিধানসভার বিধায়ক হিসেবে নির্বাচিত হয়েছিলেন। এর ছয় বছর পর ১৯৮০ সালে দ্বিতীয়বারের মত বালিগুদা থেকে উড়িষ্যা বিধানসভার বিধায়ক হিসেবে নির্বাচিত হন। ১৫ বছর পর ১৯৯৫ সালে তিনি তৃতীয় ও শেষবারের মত বালিগুদা বিধানসভা কেন্দ্রের বিধায়ক হিসেবে নির্বাচিত হয়েছিলেন।

## মৃত্যু
সাহুরা মল্লিক ২০১৯ সালের ১৬ আগস্ট ৮৫ বছর বয়সে প্রয়াত হন।

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:১৯৩০-এর দশকে জন্ম
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:ওড়িশা বিধানসভার সদস্য ১৯৭৪-১৯৭৭
বিষয়শ্রেণী:ওড়িশা বিধানসভার সদস্য ১৯৮০-১৯৮৫
বিষয়শ্রেণী:ওড়িশা বিধানসভার সদস্য ১৯৯৫-২০০০
বিষয়শ্রেণী:ওড়িশার ভারতীয় জাতীয় কংগ্রেসের রাজনীতিবিদ
নান্দিনা রেলওয়ে স্টেশন

**ইতিহাস:** ঢাকা স্টেট রেলওয়ে কম্পানি দ্বারা ১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, সম্প্রসারণ করা হয়। এসময় এই লাইনের স্টেশন হিসেবে **নান্দিনা রেলওয়ে স্টেশন** তৈরি করা হয়।

***নান্দিনা রেলওয়ে স্টেশন দিয়ে চলাচল কারী [[রেলগাড়ি|ট্রেনের]] তালিকা নিম্নে দেওয়া হলো:***

* তিস্তা এক্সপ্রেস {স্টপেজ নেই}
* অগ্নিবীণা এক্সপ্রেস {স্টপেজ নেই}
* যমুনা এক্সপ্রেস {স্টপেজ নেই}
* বিজয় এক্সপ্রেস {স্টপেজ নেই}
* ব্রহ্মপুত্র এক্সপ্রেস
* জামালপুর এক্সপ্রেস
* ময়মনসিংহ এক্সপ্রেস 
* ধলেশ্বরী এক্সপ্রেস 
* দেওয়ানগঞ্জ কমিউটার 
* জামালপুর কমিউটার 
* ভাওয়াল এক্সপ্রেস 
* ২৫৩/২৫৪ লোকাল ট্রেন
* ২৫৫/২৫৫ লোকাল ট্রেন 

## তথ্যসূত্র

বিষয়শ্রেণী:জামালপুর জেলার রেলওয়ে স্টেশন
বাগেশ্বর জেলা

**বাগেশ্বর** উত্তর ভারতের উত্তরাখণ্ড রাজ্যের একটি জেলা। বাগেশ্বর শহরটি জেলা সদর। ১৯৯৭ সালে জেলা হিসাবে মর্যাদা পাবার আগে এটি আলমোড়া জেলার অংশ ছিল।

বাগেশ্বর জেলাটি উত্তরাখণ্ডের কুমায়ুন অঞ্চলে, এটি পশ্চিমে এবং উত্তর-পশ্চিমে চামোলি জেলা, উত্তর-পূর্ব এবং পূর্বে পিথোরাগড় জেলা এবং দক্ষিণে আলমোড়া জেলা দ্বারা সীমাবদ্ধ।

২০১১ অনুযায়ী, রুদ্রপ্রয়াগ এবং চম্পাবতের পরে এটি উত্তরাখণ্ডের তৃতীয় সর্বনিম্ন জনবহুল জেলা (১৩টির মধ্যে)।

## ইতিহাস
ঐতিহাসিকভাবে দানপুর নামে পরিচিত এই অঞ্চলটি এখন বাগেশ্বর জেলা। খ্রিস্টীয় সপ্তম শতাব্দীতে কাত্যুরিরা এখানে শাসন করত। ১৩ তম শতাব্দীতে কাত্যুরি রাজত্ব বিভক্ত হওয়ার পরে, এই অঞ্চলটি বৈজনাথ কাত্যুরদের শাসনে ছিল, যাঁরা কাত্যুরি রাজাদের সরাসরি বংশধর। ১৫৬৫ সালে রাজা বালো কল্যাণ চন্দ দানপুরকে পালি, বরাহমণ্ডল এবং মানকোট সহ কুমায়ুন রাজ্যে যুক্ত করেছিলেন।

১৭৯১ সালে, কুমায়ুনের আসন আলমোরাকে নেপালের গোর্খারা আক্রমণ করে ও নিজেদের রাজত্বে অন্তর্ভুক্ত করে। গোর্খরা এই অঞ্চলটি ২৪ বছর শাসন করেছিল এবং পরে ১৮১৪ সালে ইস্ট ইন্ডিয়া কোম্পানির কাছে পরাজিত হয়, এবং ১৮১৭ সালে সুগৌলির চুক্তির অংশ হিসাবে কুমায়ুনকে ব্রিটিশদের হাতে তুলে দিতে বাধ্য হয়। ব্রিটিশদের অধিভুক্ত হওয়ার পরে বাগেশ্বর যুক্ত প্রদেশসমূহের আলমোড়া জেলার দানাপুর পরগনার একটি অংশ হয়।

বাগেশ্বরকে ১৯৭৪ সালে একটি পৃথক তহশিল করা হয়েছিল, এবং ১৯৭৬ সালে এটিকে একটি পরগনা ঘোষণা করা হয়, এর পরে এটি আনুষ্ঠানিকভাবে একটি বড় প্রশাসনিক কেন্দ্র হিসাবে কাজ শুরু করে। ১৯৮৫ সাল থেকে, এটিকে, বিভিন্ন দল ও আঞ্চলিক লোকেরা, একটি পৃথক জেলা হিসাবে ঘোষণা করার দাবি শুরু হয়েছিল, এবং অবশেষে, ১৯৯৭ সালের সেপ্টেম্বরে, মুখ্যমন্ত্রী মায়াবতী বাগেশ্বরকে উত্তর প্রদেশের নতুন জেলা ঘোষণা করেন।

## প্রশাসন
প্রশাসনিক সুবিধার জন্য, বাগেশ্বরের চারটি তহশিলে বিভক্ত করা হয়েছে, যেমন, ১) বাগেশ্বর - ৪১৫টি জনবসতিপূর্ণ গ্রাম নিয়ে; ২) কান্দা (১৮০ টি জনবহুল গ্রাম সহ); ৩) কাপকোট, ১৫৬ টি গ্রাম নিয়ে; এবং গারুর, এর ১৯৭ টি রাজস্ব গ্রাম রয়েছে। 
বাগেশ্বর, গারুর, ঝিরোলি, কান্দা ও কাপকোটের মতো বিভিন্ন থানায় নিয়মিত পুলিশ ছাড়াও পাটওয়ারিরা (রাজস্ব কর্মকর্তারা) পুলিশের ক্ষমতা প্রাপ্ত।
## ভূগোল
ভৌগোলিক দৃষ্টিকোণ থেকে, বাগেশ্বর জেলা শিবালিকের বিস্তীর্ণ অঞ্চল এবং উঁচু হিমালয় অঞ্চলের মধ্যে এক পার্বত্য অঞ্চল। এর নিকাশী ব্যবস্থাটি উত্তর থেকে দক্ষিণ-পূর্ব দিকে। বাগেশ্বর জুড়ে প্রবাহিত প্রধান নদীগুলি হল - পিন্ডার, সর্যু / সরজু, গোমতী এবং পুঙ্গার, শেষের দুটি হল হল সরজুর উপনদী। অন্যান্য অনেক ছোট নদী, স্থানীয়ভাবে যাদের গধেরা বলা হয়, বিভিন্ন জায়গায় এই এদের সাথে মিলিত হয়। এই তিনটি নদীর উপত্যকাগুলি স্থানীয়ভাবে সেরাস নামে পরিচিত পললভূমি তৈরি করেছে, যেখানে জনসংখ্যার ঘনত্ব সংখ্যাগরিষ্ঠ। অন্যান্য গ্রামগুলি হালকা ঢালু পাহাড়ে / বা কিছু সমতল ভূমিতে বসতি স্থাপন করেছে।
## তথ্যসূত্র

## বহিঃসংযোগ
* 
* Bageshwar District Map
* Kumaoni.org - Information on Kumaon Region and Community
* About Bageshwar - http://www.bageshwar.com

বিষয়শ্রেণী:উত্তরাখণ্ডের জেলা
বিষয়শ্রেণী:বাগেশ্বর জেলা
দিনেশপুর

**দিনেশপুর** ভারতের উত্তরাখণ্ড রাজ্যের উধম সিং নগর জেলার একটি শহর ও নগর পঞ্চায়েত।

## ভৌগোলিক সীমানা
 পর্যন্ত দিনেশপুরের বিস্তার।

## যোগাযোগ ব্যবস্থা
পান্তনগরে অবস্থিত নিকটতম বিমানবন্দরটি দিনেশপুর থেকে ১৭ কিলোমিটার দূরে। গুলারভোজে অবস্থিত নিকটতম রেলওয়ে স্টেশনটি দিনেশপুর থেকে ০৮ কিলোমিটার দূরে, অন্যান্য নিকটবর্তী রেলওয়ে স্টেশনটি রুদ্রপুর শহর (১৩ কিলোমিটার)।

## জনসংখ্যার উপাত্ত
ভারতের জনগণনা ২০০১ অনুযায়ী দিনেশপুরের মোট জনসংখ্যা ৮,৮৫৬ জন, যার মধ্যে ৫২% পুরুষ এবং ৪৮% মহিলা রয়েছে। দিনেশপুরে মোট সাক্ষরতার হার ৭৭%, যা জাতীয় সাক্ষরতার হার ৫৯.৫% এর থেকে বেশি। পুরুষের মধ্যে সাক্ষরতার এই হার ৭৯% এবং নারীদের মধ্যে এই হার ৭৫%। দিনেশপুর শহরের ১৯% জনসংখ্যা ৬ বছরের কম বয়সী।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উধম সিং নগর জেলার শহর ও নগর
আশরাফ শিশির

**মোহাম্মদ আশরাফুল আলম** (যিনি **আশরাফ শিশির** নামেই পরিচিত) একজন বাংলাদেশি চিত্রনাট্যকার, চলচ্চিত্রনির্মাতা ও মানবাধিকার কর্মী। ২০১৪ সালে *[[গাড়িওয়ালা (চলচ্চিত্র)|গাড়িওয়ালা]]* স্বল্পদৈর্ঘ্য চলচ্চিত্রের মাধ্যমে তিনি পরিচালনায় অভিষেক ঘটান, যার জন্য তিনি ২০১৬ সালে শ্রেষ্ঠ স্বল্পদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার লাভ করেন। চলচ্চিত্রটি ২২টি দেশের ৬৫টি আন্তর্জাতিক চলচ্চিত্র উৎসবে প্রদর্শিত হয় এবং ২৪টি আন্তর্জাতিক পুরস্কার লাভ করে। তার পরিচালিত চলচ্চিত্র *[[আমরা একটা সিনেমা বানাবো]]* ইতিহাসের দীর্ঘতম পূর্ণদৈর্ঘ্য চলচ্চিত্র হিসেবে স্বীকৃত।

## ব্যক্তিগত জীবন
আশরাফ তথ্য প্রযুক্তিতে স্নাতক সম্পন্ন করে আন্তর্জাতিক মানবাধিকার আইন বিষয়ে স্নাতকোত্তর ডিগ্রি অর্জন করেন। তিনি পাঁচটি গ্রন্থও রচনা করেন।

## চলচ্চিত্র তালিকা
* *[[গাড়িওয়ালা (চলচ্চিত্র)|গাড়িওয়ালা]]* (২০১৪)
* *গোপন – দ্য ইনার সাউন্ড* (২০১৮)
* *[[আমরা একটা সিনেমা বানাবো]]* (২০১৯)
* *[[৫৭০ (চলচ্চিত্র)|৫৭০]]*
### সঙ্গীত ভিডিও

## পুরস্কার

## তথ্যসূত্র

## বহিঃসংযোগ
* 
* 

বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম